b"\n_START_ARTICLE_\nJordanski tektonski jarek\n_START_PARAGRAPH_\nJordanski tektonski jarek ali Velika riftna dolina, pogosto le Jordanska dolina (hebrejsko \xd7\x91\xd6\xb4\xd6\xbc\xd7\xa7\xd6\xb0\xd7\xa2\xd6\xb8\xd7\xaa \xd7\x94\xd6\xb7\xd7\x99\xd6\xb7\xd7\xa8\xd6\xb0\xd7\x93\xd6\xb5\xd6\xbc\xd7\x9f Bik'at HaYarden, arabsko \xd8\xa7\xd9\x84\xd8\xba\xd9\x88\xd8\xb1 Al-Ghor ali Al-Ghawr), imenovana tudi Sirijsko-afri\xc5\xa1ka depresija, je podolgovata depresija, ki le\xc5\xbei v sodobnem Izraelu in Jordaniji. Ta geografska regija vklju\xc4\x8duje celotno dol\xc5\xbeino reke Jordan - od njenih izvirov, preko doline Hula, bloka Korazim, Galilejskega jezera, (Spodnje) doline Jordanije, vse do Mrtvega morja, najni\xc5\xbeje vi\xc5\xa1ine kopnega na Zemlji - in se nato nadaljuje skozi depresijo Arabah, Akabski zaliv z obre\xc5\xbejem dokler kon\xc4\x8dno ne dose\xc5\xbee Rde\xc4\x8dega morja v Tiranski o\xc5\xbeini.\n_START_SECTION_\nZgodovina in fizi\xc4\x8dne zna\xc4\x8dilnosti\n_START_PARAGRAPH_\nJordanski tektonski jarek je nastal pred mnogimi milijoni let v miocenski epohi (pred 23,8 - 5,3 pred sedanjostjo), ko se je arabska tektonska plo\xc5\xa1\xc4\x8da premaknila proti afri\xc5\xa1ki proti severu in nato proti vzhodu. Milijon let pozneje se je de\xc5\xbeela med Sredozemljem in Jordansko riftno dolino dvignila, tako da je morska voda nehala poplavljati obmo\xc4\x8dje._NEWLINE_Geolo\xc5\xa1ki in okoljski razvoj doline od njenega nastanka v oligocenu lahko vidimo v razli\xc4\x8dnih sedimentnih in magmatskih kamnitih enotah, ohranjenih kot neprekinjene sekvence v globljih kotlinah. Izrasle formacije okoli bazenov predstavljajo izmeni\xc4\x8dno faze nalaganja in erozije._NEWLINE_Najni\xc5\xbeja to\xc4\x8dka v Jordanski riftni dolini je v Mrtvem morju, katerega dno je na pribli\xc5\xbeno \xe2\x88\x92829  m. Obala Mrtvega morja je najni\xc5\xbeje kopno na zemlji, na okoli 418 m pod morsko gladino. Na zahodu se mo\xc4\x8dno dvigne na skoraj 1000 m in podobno na vzhodu, prepadne pe\xc4\x8dine so pomembna topografska zna\xc4\x8dilnost, preko katerih vodi nekaj ozkih asfaltiranih cest in te\xc5\xbekih gorskih poti. Dolina severno od Mrtvega morja je bila \xc5\xbee v davnini obdelovalna zaradi vode, ki je na voljo iz reke Jordan in \xc5\xa1tevilnih izvirov, lociranih na bokih.\n_START_SECTION_\nPreoblikovanje Mrtvega morja\n_START_PARAGRAPH_\nMejna plo\xc5\xa1\xc4\x8da, ki se razteza skozi dolino, se imenuje bodisi Mrtvomorska transformacija (Dead Sea Transform - DST) ali Mrtvomorski razkol. Meja lo\xc4\x8duje arabsko tektonsko plo\xc5\xa1\xc4\x8do od afri\xc5\xa1ke plo\xc5\xa1\xc4\x8de, ki mejo razvejane plo\xc5\xa1\xc4\x8de v Rde\xc4\x8dem morju (Rde\xc4\x8di morski razkol) povezuje z Vzhodno anatolskim prelomom v Tur\xc4\x8diji._NEWLINE_Sistem prelomov DST na splo\xc5\xa1no velja za transformni prelom, ki je nastal 105 kilometrov ob premiku Arabske plo\xc5\xa1\xc4\x8de proti severu. Ta razlaga temelji na osnovi opazovanja terenskih ozna\xc4\x8devalcev, kot so re\xc4\x8dne terase, po\xc5\xbeiralniki in arheolo\xc5\xa1ke zna\xc4\x8dilnosti, pri \xc4\x8demer je v zadnjih nekaj milijonih let stopnja vodoravnega drsenja nekaj mm na leto. Podatki GPS ka\xc5\xbeejo podobno hitrost dana\xc5\xa1njega gibanja Arabske plo\xc5\xa1\xc4\x8de glede na Afri\xc5\xa1ko plo\xc5\xa1\xc4\x8do. Predlagano je bilo tudi, da je obmo\xc4\x8dje prelomne cone v riftnem sistemu, ki je za\xc4\x8detek oceanskega \xc5\xa1irjenja, severni podalj\xc5\xa1ek Rde\xc4\x8dega morja."